Na temelju članka 72. Zakona o komunalnom gospodarstvu („Narodne novine“ broj 68/18 i 110/18), te članaka 30. Statuta Općine Sikirevci („Službeni vjesnik Brodsko-posavske županije“, br. 1/18), Općinsko vijeće Općine Sikirevci na svojoj 20. sjednici održanoj 4. prosinca 2019. godine, donosi

**PROGRAM ODRŽAVANJA KOMUNALNE INFRASTRUKTURE**

**NA PODRUČJU OPĆINE SIKIREVCI ZA 2020. GODINU**

**Članak 1.**

Ovim Programom utvrđuju se opisi i opsezi poslova potrebnih za održavanje komunalne infrastrukture na podrućju Općine Sikirevci u 2020. godine i to za djelatnosti:

* održavanje nerazvrstanih cesta
* održavanje javnih površina na kojima nije dopušten promet motornim vozilima
* održavanje građevina javne odvodnje oborinskih voda
* održavanje javnih zelenih površina
* održavanje građevina, uređaja i predmeta javne namjene
* održavanje groblja
* održavanje čistoće javnih površina
* održavanje javne rasvjete

kao i iskaz financijskih sredstava potrebnih za ostvarenje programa, s naznakom izvora financiranja.

**Članak 2.**

Održavanje komunalne infrastrukture u 2020. godini obuhvaća:

* **Održavanje nerazvrstanih cesta**

|  |  |  |
| --- | --- | --- |
| **R.br.** | **Opis planiranih radova** | **Iznos** |
| **1.** | Geodetsko-katastarske usluge | 30.000,00 kn |
| **2.** | Usluge tekućeg i investicijskog održavanja cesta-nasipanje tucanikom | 200.000,00 kn |
| **3.** | Zimska služba | 30.000,00 kn |
|  | **SVEUKUPNO** | **260.000,00 kn** |

Pod održavanjem nerazvrstanih cestapodrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Zimska služba obuhvaća osiguravanje sigurnosti prometa, prohodnosti javnih površina i provoznosti ceste u zimskom razdoblju.

Usluge zimske službe obuhvaćaju svakodnevno dežurstvo u zimskom periodu, te po potrebi intervencije čišćenjem i posipavanjem javnih površina i nerazvrstanih cesta.

Planirane radove na održavanju nerazvrstanih cestaobavljati će dijelom novoosnovano komunalno poduzeće „Sikirevčanka“ d.o.o. i/ili druga pravna ili fizička osoba na temelju pisanog ugovora.

Sredstva za izvršenje planiraju se u iznosu od 260.000,00 kn, a financirat će se iz prihoda za posebne namjene i prihoda od poreza.

* **Održavanje javnih površina na kojima nije dopušten promet motornim vozilima**

|  |  |  |
| --- | --- | --- |
| **R.br.** | **Opis planiranih radova** | **Iznos** |
| **1.** | **Održavanje javnih površina** | |
| **1.1.** | Dezinfekcija, dezinsekcija i deratizacija | 75.000,00 kn |
| **1.2.** | Usluge odvoza klaoničkog otpada | 20.000,00 kn |
| **1.3.** | Rashodi vezano za zbrinjavanje životinja(pasa lutalica) | 2.000,00 kn |
|  | **UKUPNO** | **97.000,00 kn** |
| **2.** | **Održavanje javnih dječjih igrališta i parkova** | |
| **2.1.** | Materijal i djelovi za tekuće i investicisko održavanje parkova, dječjih igrališta i sl. | 20.000,00 kn |
|  | **UKUPNO** | **20.000,00 kn** |
|  | **SVEUKUPNO** | **117.000,00 kn** |

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost. Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta i pješačke staze, ako nisu sastavni dio nerazvrstane ili druge ceste.

Dezinfekcija je skup različitih mjera koji se provode s ciljem uništavanja, usporavanja rasta i razmnožavanja ili uklanjanja većine mikroorganizama

Dezinsekcijom se smatraju postupci suzbijanja atropoda (člankonožaca) koji mogu prenijeti uzročnike zaraznih bolesti, izazvati alergijske reakcije, imati toksično djelovanje ili su nametnici, odnosno uznemirivači, također i postupci kojima se uništavaju te kontroliraju populaciju štetnih insekata.

Deratizacijom se smatraju postupci uništavanja štakora i miševa te drugih mišolikih glodavaca koji prenose uzročnike zaraznih bolesti ili su rezervoari njihovih uzročnika.

Rashodi vezano za zbrinjavanje životinja podrazumijeva se skupljanje i hvatanje pasa i mačaka lutalica te njihovo zbrinjavanje , uklanjanje uginulih životinja s javnih površina i druge djelatnosti prema važećim propisima.

Pod materijalom za tekuće i investicijsko održavanje opreme podrazumijeva se popravak i bojanje dječjih sprava za igru, popravak i bojanje klupa i koševa i održavanje ostale urbane na području Općine.

Sredstva za izvršenje planiraju se u iznosu od **117.000,00** kn, a financirat će se iz sredstava , koncesija i koncesijskih odobrenja 16.000,00kn, višak sredstava 101.000,00 kn.

* **Održavanje građevina javne odvodnje oborinskih voda**

|  |  |  |
| --- | --- | --- |
| **R.br.** | **Opis planiranih radova** | **Iznos** |
| **1.** | Usluge tekućeg i investicijskog održavanja građevina javne odvodnje oborinskih voda | 2.000,00 kn |
|  | **SVEUKUPNO** | **2.000,00 kn** |

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Pod građevinom javne odvodnje podrazumijevaju se slivnici, kanalske rešetke, rigoli, otvoreni i zatvoreni kanali i drugo. Zbog osiguranja kvalitetnog funkcioniranja odvodnje atmosferskih voda, potrebno je predmetne objekte održavati u stanju funkcionalne sposobnosti.

Sredstva za izvršenje planiraju se u iznosu od **2.000,00** kn, a financirat će se iz prihoda od poreza.

* **Održavanje javnih zelenih površina**

|  |  |  |
| --- | --- | --- |
| **R.br.** | **Opis planiranih radova** | **Iznos** |
| **1.** | Usluge košnja zelenih javnih površina( komunalni radnici -ugovor o djelu) | 100.000,00 kn |
| **2.** | Utrošak goriva za strojeve, uređaje(trimere) i traktor za vrijeme košnje | 60.000,00 kn |
| **3.** | Materijal za tekuće i investicijsko održavanje strojeva i uređaja za održavanje javnih površina | 20.000,00 kn |
| **4.** | Službena i radna odjeća komunalnim djelatnicima | 10.000,00 kn |
| **5.** | Usluge tekućeg i investicijsko održavanje strojeva i uređaja i traktora za održavanje javnih zelenih površina | 40.000,00 kn |
| **6.** | Hortikulturno uređenje za oba naselja( nabava sadnica, cvijeća, žardinjera i hortikulturalne usluge) | 20.900,00 kn |
|  | **SVEUKUPNO** | **250.900,00 kn** |

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina. Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

Košnja zelenih površina obuhvaća košnju površina u vlasništvu Općine Sikirevci i javno dobro. Ukupna površina čestica obuhvaćene košnjom iznosi 300.000 m2. Košnja se obavljala po planu i potrebi u cjelogodišnjem razdoblju.

Održavanje cvjetnih lokacija a obuhvaća cjelogodišnje (ljetno i zimsko) sađenje bilja, gnojidba, redovno okopavanje i zalijevanje. Ljetno održavanje se planira u razdoblju od sedam mjeseci odnosno od travnja – listopada, a zimsko održavanje se planira pet mjeseci odnosno od studenog do ožujka. Planirano je redovno održavanje cca 10 lokacija. Ukupna površina iznosi 60 m2.

Održavanje trajnica obuhvaća cjelogodišnje okopavanje, rezidbu, gnojidbu i zalijevanje. Ukupna površina trajnica iznosi 20 m2.

Rezanje stablašica podrazumijeva rezidbu stablašica odnosno oblikovanja ili potpuno uklanjanje oštećenih ili nestabilnih stablašica uslijed vremenske nepogode, starosti ili bolesti.

Uređenjem novih zelenih površina planira se urediti nove lokacije: područje ispred društvenog doma u Jarugama, ispred objekta Ambulanta Jaruge i Sikirevci , prijelazni mostovi-posatvaljanje cvijeća posađene u posude za cvijeće, te na lokaciji Park-Jelas.

Održavajte travnjaka obuhvaća prozračivanje travnjaka, prihranu mineralnim gnojivom te eventualnu nadosjetvu oštećenih dijelova travnjaka, humusiranje i valjanje površine.

Planirane radove na održavanju nerazvrstanih cestaobavljati će dijelom novoosnovano komunalno poduzeće „Sikirevčanka“ d.o.o. i/ili druga pravna ili fizička osoba na temelju pisanog ugovora.

Sredstva za izvršenje planiraju se u iznosu od **250.900,00** kn, a financirat će se iz prihoda od poreza, prihodi od komunalne naknade 75.000,00 kn i višak prihodovnih sredstava 175.900,00kn .

* **Održavanje građevina, uređaja i predmeta javne namjene**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **R.br.** | | | | | **Opis planiranih radova** | **Iznos** | | | |
| **1.** | | | | **Održavanje građevina, uređaja i predmeta javne namjene** | | | | | | |
| **1.1.** | | | Utrošena voda za objekte u vl.općine 6.000,00 kn | | | | | | 6.000,00 kn | | |
| **1.2.** | | | Naknada za slivnu vodnu naknadu 20.000,00 kn | | | | | | 20.000,00 kn | | |
|  | | | **UKUPNO 26.000,00 kn** | | | | | | **26.000,00 kn** | | |
| **2.** | | | **Održavanje objekata** | | | | | | | | | | |
| **2.1.** | | Materijal za tekućeg i investicijskog održavanja objekata u vl.općine 200.000,00 kn | | | | | 200.000,00 kn | | | | | |
| **2.2.** | | Usluge tekućeg i investicijskog održavanja objekata u vl.općine 30.000,00 kn | | | | | 30.000,00 kn | | | | | |
| **2.3.** | | Saniranje starih i napuštenih objekata 10.000,00 kn | | | | | 10.000,00 kn | | | | | |
|  | **UKUPNO 240.000,00 kn** | | | | | | | **240.000,00 kn** | | | | | | |
|  | **SVEUKUPNO 266.000,00 kn** | | | | | | | **266.000,00 kn** | | | | | | |

Pod održavanjem građevina i uređaja javne namjene podrazumijeva se rashodi vezani za utrošak vode u objektima u vlasništvu općine -objekti koji su priključeni na vodvodnu mreži i objekti na kojima je postavljen vodovodni priključak), naknada po Rješenju za slivnu vodnu naknadu za sve objekte u vlasništvu općine.

Pod održavanjem objekta podrazumijeva se održavanje, popravci i čišćenje tih građevina, uređaja i predmeta. Građevine su nadstrešnice na stajalištima javnog prometa, , spomenici, ostala urbana oprema, zdravstvenog i socijalnog sadržaja, objekti kulturnog sadržaja, javni športski i rekreacijski objekti, te druge građevine u vlasništvu općine Sikirevci , uređaji i predmeti javne namjene lokalnog značaja, te saniranje starih i napuštenih kuća.

Gospodarenjem otpadom podrazumjeva se utovar i odvoz komunalnog otpada od strane konceionara tvrtka "Jakob Becker"d.o.o. Sl.Brod.

Sredstva za izvršenje planiraju se u iznosu od **266.000,00 kn**, a financirat će se iz raspoloživih sredstava iz prijašnjih godina- višak prihoda.

* **Održavanje groblja**

|  |  |  |
| --- | --- | --- |
| **R.br.** | **Opis planiranih radova** | **Iznos** |
| **1.** | Održavanje groblja | 82.000,00 kn |
|  | **SVEUKUPNO** | **82.000,00 kn** |

Pod održavanjem groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, košenje zelenih i drugih površina unutar groblja tijekom cijele godine.

Planirane radove na održavanju nerazvrstanih cestaobavljati će dijelom novoosnovano komunalno poduzeće „Sikirevčanka“ d.o.o. i/ili druga pravna ili fizička osoba na temelju pisanog ugovora.

Sredstva za izvršenje planiraju se u iznosu od **82.000,00 kn**, a financirat će se iz sredstava prihod od godišnje grobne naknade.

* **Održavanje čistoće javnih površina**

|  |  |  |
| --- | --- | --- |
| **R.br.** | **Opis planiranih radova** | **Iznos** |
| **1.** | Odvoz smeća i krupnog otpada | 1.000,00 kn |
|  | **SVEUKUPNO** | **1.000,00 kn** |

Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave, te usluge odvoza smeća i krupnog otpada.

Gospodarenjem otpadom podrazumjeva se utovar i odvoz komunalnog otpada od strane konceionara tvrtka "Jakob Becker"d.o.o. Sl.Brod.

Sredstva za izvršenje planiraju se u iznosu od **1.000,00 kn,** a financirat će se iz koncesijske naknade ostvaren od tvrtke "Jakob Becker"d.o.o. Sl.Brod.

* **Održavanje javne rasvjete**

|  |  |  |  |
| --- | --- | --- | --- |
| **R.br.** | **Opis planiranih radova** | | **Iznos** |
| **1.** | **Usluge tekućeg i investicijskog održavanja javne rasvjete** | | | |
| **1.1.** | Usluge tekućeg i investicijskog održavanja javne rasvjete | 50.000,00 kn | | | |
|  | **UKUPNO** | **50.000,00 kn** | | | |
| **2.** | **Električna energija za rasvjetljavanje površina javne namjene** | | | |
| **2.1.** | Energija - javna rasvjeta | 75.000,00 kn | | |
|  | **UKUPNO** | **75.000,00 kn** | | |
|  | **SVEUKUPNO** | **125.000,00 kn** | | |

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene. Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.

Usluge održavanja javne rasvjete obuhvaćaju redovno održavanje sustava javne rasvjete–preventivni pregledi sustava JR, dobava i ugradnja potrošnog materijala, vođenje evidencije o izvršenim radovima i utrošenom materijalu i izvanredno održavanje sustava JR–otklanjanje izvanrednih kvarova na sustavu JR.

Utrošak električne energije te korištenje elektro energetske mreže - mrežarina podmiruje se operateru sukladno provedenom postupku nabave.

Planirane radove na održavanju javne rasvjete obavljati će pravna ili fizička osoba na temelju pisanog ugovora.

Sredstva za izvršenje planiraju se u iznosu od **125.000,00 kn**, a financirat će se iz sredstava komunalne naknade.

**Članak 3.**

Iskaz financijskih sredstava potrebnih za ostvarivanje programa, s naznakom izvora financiranja

|  |  |  |
| --- | --- | --- |
| **R.br.** | **Iskaz financijskih sredstava - prihoda** | **Iznos** |
| **1.** | Komunalna naknada | 200.000,00 kn |
| **2.** | Koncesije/koncesijska odobrenja | 17.000,00 kn |
| **3.** | Godšnja grobna naknada | 82.000,00 kn |
| **4.** | Prihodi od poreza | 2.000,00 kn |
| **5.** | Višak prenesenih prihoda | 542.900,00 kn |
|  | **SVEUKUPNO** | **843.900,00 kn** |

Sveukupna sredstva za izvršenje Programa održavanja komunalne infrastrukture Općine Sikirevci za 2020. godinu planiraju se u iznosu od **843.900,00 kn,** a financirat će se iz sredstava komunalne naknade, koncesija i koncesijskih odobrenja, godišnja grobna naknada, prihodi od poreza i višak prenesenih prihoda.

**Članak 4.**

Program održavanja komunalne infrastrukture na području Općine Sikirevci za 2020. godinu stupa na snagu dan nakon objave u „Službenom vjesnikom Brodsko-posavske županije“, a primjenjuje se od 01. siječnja 2020. godine.

**OPĆINSKO VIJEĆE OPĆINE SIKIREVCI**

**KLASA: 400-08/19-01/1  
URBROJ: 2178/26-02-19-07  
Sikirevci , 4.prosinac 2019.**

|  |  |
| --- | --- |
|  | **PREDSJEDNIK OPĆINSKOG VIJEĆA**  **Josip Matić** |